George Cadle Price

George Cadle Prize (Belize City, 1919ko urtarrilaren 15a – ibidem, 2011ko irailaren 19a) belizetar politikaria izan zen, Belizeko lehen ministroa 1981etik 1986ra eta 1989tik 1993ra.

Zortzi arreba eta bi anaia izan zituen, eta ikastetxe katolikoetan hezi zen. 1931ko urakanetik bizirik atera zen. Jesulagunengandik justizia sozialaren doktrinan oinarritutako heziketa jaso zuen eta apaiz izatea erabaki zuen. Mississippin eta Guatemalan hasi zituen ikasketak mintegietan, baina Bigarren Mundu Gerraren hasierak ikasketak Erroman egitea eragotzi zuen, eta Belizera itzultzea erabaki zuen. Han merkatari baten idazkari gisa lan egin zuen, baita egunkari batean ere.

1947an, Belize Cityko zinegotzi hautatu zuten, eta, Batasun Popularraren Alderdia sortu ondoren, alderdiko buru bihurtu zen. 1964an Biltzar Legegile Kolonialeko kide hautatu zuten eta Belize Cityko alkate izan zen 1956tik 1962ra.

1964an premier aukeratu zuten eta 1981ean Belizeren independentzia amaitu zuten Erresuma Batuarekin negoziazioak zuzendu zituen. Price lehen ministro bihurtu zen eta karguan jarraitu zuen 1984ko hauteskundeetan Manuel Esquivelen aurka galdu zuen arte. 1989an hauteskundeak irabazi ondoren kargura itzuli zen eta 1903an Esquivelek berriro garaitu zuen. 1996an bere alderdiko buruzagitza utzi eta diputatu gisa jarraitu zuen 2003 arte.

Belizen nazioaren aitatzat hartzen da.

Kategoria:Belizeko politikariak
Kategoria:Erresuma Batuko Kontseilu Pribatuko kideak
Kategoria:Katolikoak